text:
KRALENDIJK – Djarason 24 di febrüari último den oranan di anochi na un bar/restorant na altura di e rotònde na Hato, ofisialmente a bira konosí ken ta forma parti di e frònt nobo di e agrupashon musikal Fenty Music ku awor ta karga e nòmber ‘Fenty 4 Life’! (F4L). T’asina ku pa basta luna kaba tabatin diferente spekulashon ken lo por ta e kantantenan/músikonan ku lo bai forma e frònt di 3 di Fenty. E promé nòmber ku tabata sirkulá pa basta tempu tabata Ron Martis, eks kantante di Buleria ku a bin biba Boneiru. Pero e nòmber aki pa awor sigur no ta den e plan di e agrupashon mas, ounke no ta deskartá posibilidat pa den futuro. Otro nòmber ku tabata zona den kaya ta e konosido Michealangelo ‘MJ’ Martina di One Flavaz ku algun dia pasá a yega Boneiru ku su famia pa biba.
Pa lokual ta kantantenan di Boneiru mes, nòmber di Capella Chirino i CliftenJohn Martines ta esunnan ku mas tabata zona. Capella Chirino no ta un deskonosí aki na Boneiru i tampoko den Reino i ya den pasado tabata forma parti di Fenty Music huntu ku Danny Yanga i Gerald Alberto. CliftenJohn Martines, un hóben multi talentoso ku aparte di ta kantante, por dominá diferente instrumènt, pa algun tempu tambe ta bek na Boneiru despues di un temporada na Hulanda. CliftenJohn na edat mas yòn tabata forma parti di e grupo krioyo Kara Kòrá i despues Rítmiko Timon Krioyo. Na Hulanda, CliftenJohn a forma parti di Orquesta Bermuda. Na su yegada aki na Boneiru, el a regresá komo kantante den frònt di Timon Krioyo.
Un etapa nobo ta bai kuminsá. E kòmbersashonnan ta asina leu ku a invitá MJ, Capella i CliftenJohn pa pone tur kos riba papel di forma ofisial. Esaki a tuma lugá djarason anochi algu despues di 8’or. Tur tres kantante ku ta forma parti di e frònt nobo di Fenty 4 Life a basha firma i tin un kontrato di trabou ku e agrupashon musikal pa lokual ta e diferente presentashonnan ku ta bai tin. E tim di maneho di Fenty 4 Life ku tabata presente, ta hopi satisfecho ku loke ta na kaminda pa Boneiru. Ta trata aki di Faysel Francisco, Janou Troeman i Shermantha Frans. Pronto lo bai tin un konferensha di Prensa pa asina komunidat di forma ofisial por sa e plannan ku Fenty 4 Life tin pa futuro, loke por spera di nan, presentashonnan, produkshonnan, emblema nobo i músikonan nobo ku tambe e agrupashon tin. Keda pendiente……


c: text/html

text:
Ezzard Franklin Florentino Semeleer a nase na Boneiru den bario di Nort’i Saliña, riba 14 di mart 1951 komo yu di Narciso ‘Piet’ Semeleer i Maria Semeleer-Thomas. Despues di a kaba skol Èzi a kuminsá su formashon komo ‘banketbakker’ na e panaderia di sr. Gerharts. Den su formashon di karera di profeshon el a bai Hulanda tambe pa durante un periodo e sigui formashon teorétiko i práktiko.
Èzi ta kasá ku EnidSemeleer-Winklaar i e pareha tin 2 yu hòmber ku a duna nan 2 ñetu muhé.
Èzi ta konosí komo un persona independiente, strukturá i eksakto den su aktonan i tambe komo un persona ku ta traha efikas i ku perseveransia.
Banda di su trabou komo panadero i trahadó di bolo Èzi ta hopi konosí riba tereno di deporte, semper el a stima futbòl i biar. Komo hóben pa diferente aña el militá den e ekipo di SV Estrellas i despues tambe komo presidente di Estrellas. Su kurason den e último dékadanan ta bati pa biar. For di 1985 te 1991 huntu ku doño di Paito Snack nan a organisá weganan di biar na Nort’i Saliña. Meta prinsipal tabata hasi e deporte, ku tabata un deporte praktiká prinsipalmente den bar, popular na Boneiru i den nos bario. Èzi tabata organisá torneo tantu pa hóben komo adulto anto den un torneo a yega di partisipá 65 persona.
Na 1987 el a konsentrá riba lantamentu di diferente tim den bario i esaki a produsí 5 klup pa kompetí kontra otro: Tamarijn Grande, JohnBlokkenfabriek, Arowak, HermanosMelaan i BT Azteca. Nan tabata konsistí di alrededor di 30 miembro. Pues basta hende tabata praktiká biar den bario ku torneonan na PaitoSnack. Pa e torneonan tabata invitá muchanan di otro bario tambe. BT Azteca te awe ta eksistí i a kumpli 32 aña di eksistensia i ta partisipá na diferente kampeonato di biar bola 8 di Boneiru. Èzi ainda ta aktivo den biar. Poko poko e idea a krese pa lanta un organisashon ku ta enkargá ku e deporte i Èzi a hiba kombersashon ku diferente persona. Riba 15 di mart 1991 a lanta e federashon di biar boneriano FeBiBo, ku 7 ekipo afiliá. Di 1992 te ku 2000 Èzi a fungi komo presidente di e federashon siguí despues di 2004 te 2010. Aktualmente e ta konsehero.
Pashon di Èzi ta serka nos hubentut i su kas semper ta disponibel pa trein e deporte riba e mesa ku tin na su kas. Su meta ta pa kita e hóbennan for di kaya i praktiká e deporte di biar. Na 1998 el a bai Kòrsou ku un grupo di 12 hóben pa partisipá na weganan aya i nan a regresá kas ku tur premio. Èzi ta organisá kampeonato hubenil i e biardistanan ku yega den tòp ta haña oportunidat pa bai representá Boneiru na weganan panamerikano i si nan sali ganadó nan por mundial di biar tambe. E desaroyo den biar a kondusí na realisashon di un sala di biar na 2004 den kompleho deportivo Jorge Nicolaas, kaminda hende muhé tambe konfortablemente por praktiká e deporte i públiko grandi por presensiá.
Na aña 2001 a honra Èzi na Aruba komo un di baluartenan antiano, na aña 2013 a dediká e kampionato boneriano na su persona. Su trabounan boluntario tin un trayektoria di mas ku 30 aña i e ta aktivo ketu bai riba e tereno akí. Pero últimamente el kuminsá ta konsentrá mas riba su klup i riba hóbennan.
Tur loke Èzi a duna na hóbennan i na komunidat a bira e motibu pa Fundashon Nawati duna Ezzard Franklin Florentino Semeleer un plaka di mérito komo Baluarte di bario di Nort’i Saliña.

robotstxt: allowed

filter: keep


text:
‘BANDILAMA’ TA LANSA VIDEOCLIP NOBO TITULA ‘WALISHALI’
ORANJESTAD - Diabierna ultimo, presentando un concepto fresco y diferente, e proyecto musical Bandilama a lansa nan di dos videoclip pa nan cantica titula “Walishali (ft. Jeon).”
Bandilama ta un banda cu a inicia como un proyecto di e guitarista Armin Solo y drummer Jeremy Bonarriba den colaboracion cu varios otro musico y cante di ambos Aruba y Corsou. Cu composicionnan na Papiamento, haciendo uzo di zonidonan di musica popular, e banda aki a bin ta trece un ritmo tradicional den un manera moderno cu un toke di fantasia.
Cada cancion presenta pa Bandilama tin un mensahe mas profundo, ilustrando situacionnan real den nos comunidad cu merece mas atencion. Den e videoclip di “Walishali”, Bandilama ta trece dilanti un mensahe pa inspira tur mucha cu ta den un lucha pa kere den nan soñonan y haci esakinan realidad apesar di cualkier obstaculo. Den e videoclip, Bandilama a presenta e mensahe aki cu ritmo Cubano di son montuno y tambe a ilustra e creatividad cu ta biba den e mente di un mucha.
E tema “Walishali” ta conta cu e vocal principal di Jeon cu un interpretacion diferente di su estilo cu mayoria di su publico conoce p’e. Aki Jeon ta demostra e espectro completo di su gran talento.
Tambe riba e grabacion aki tin coro di Ritmo Real y Darwin Gomes. Ademas, e cantica ta conta cu contribucion estelar di maestro Reno Steba riba baho. Jeremy ta toca drums y tur otro instrumento di percusion, mientras Armin ta toca guitara y teclado.
Prome cu a lansa e videoclip di ‘Walishali’, Bandilama a lansa nan prome cancion y videoclip titula ‘Tene mi man’. Tur videoclip di Bandilama ta conecta un cu e otro den un manera cinematico pa locual ta e produccion di e videoclip. Por mira esaki bek, por ehempel, den e prome videoclip unda ta mira un raket bay laira cu ta bin bek den e videoclip di ‘Walishali’ ilustrando con un hoben ta kere den su soñonan pa haci esaki un realidad.
Bandilama ta invita henter pueblo di Aruba pa bay wak e videoclip nobo di ‘Walishali’ publica riba Bandilama su pagina di Facebook y Instagram! Tambe keda pendiente via nan medionan social pa mas informacion tocante e diferente proyectonan na caminda!


text:
Address to the Bonerian parliament in the meeting
to decide on a self-determination referendum
for the Bonerian people
James Finies
Fundashon Nos Ke Boneiru Bek
1 October 2014
"Holland has to respect your decision, and international law and their laws that they agreed to in the United Nations. And we encourage you, that the Bonerian people have chosen you to defend them, to stay strong for this because you have the support of our international law, and of your peoples behind you. Be responsible and do no leave to the peoples themselves to resort to their last recourse and right to rebel and revolution to defend and secure their freedom and rights in their own way."
(original Papiamento below)
We are here together with the same objective and in the forefront and defense of the Bonerian peoples. The issue of referendum and self-determination which signifies determine Bonaire’s own destiny, is 100% responsibility of the Bonerian peoples and of no other people, institution, government or political group. It is the right of the Bonerian peoples and your responsibility and duty to arrange this thru this parliament so the government can execute your decision and mandate according to the international laws established of self-determination and have this organized according to those laws.
We all are aware that in the previous three referenda, 1993, 2004 and 2010 the peoples representation, the parliament and government had abused the power that the people had given them, and did not comply honestly according to the wishes of the people and according to the laws of self-determination, particularly Article 1541 and it’s choices. For that reason, up to today, we are all together in a chaotic situation of division as Bonerian peoples.
Development and welfare and happiness of the Bonerian peoples is your final objective as politicians and duty as representatives of the people. This is only possible at the level of self-determination - as island, nation or as Bonerian peoples - if you let go of your personal pride and local partisan political position, and stand together to form a union with the Bonerian peoples, as one Bonerian people, and together move forward and continue the correct and natural and human process of emancipation, empowerment and creation of our nation Bonaire. There is no green, red, blue or any coloured Bonaire, but one Bonaire, one Bonerian peoples with one flag, one hymn and one destiny.
To realize this we are begging and pleading to you to consider and respect our people's rights that we inherited and acquired, that the island of Bonaire belongs only to the Bonerian peoples and not to any other people, and has to be returned back to the people so that they can pass it over to our next generations. For we who are here now and today, it is our obligation and responsibility to defend and secure this - nothing else.
Today is a crucial day. You are the last parliament chosen by the Bonerian peoples in the principles of international law of reason, ability and good faith that protects small colonized peoples as us from the influence and economical and numerical power of the colonizer Holland. Following the parliament of March 18, 2014, this will not be the case because the Dutch people who are governing and dominating and making laws and ruling us since 10-10-10 have removed this protection, and are repopulating our island with their own Dutch European people. This has caused them to become more numerous then ourselves, and through this illegal constitutional status, they have obtained illegal democratic voting rights. Thus, they will vote and co-form a new parliament not chosen by the Bonerian peoples, but also by their Dutch European peoples.
You are here because of democracy. The people have voted for you, and the same Bonerian people also have the same right as you to democratically vote to choose and determine their our destiny. You have to respect the people’s democratic rights and be aware that it is not acceptable to let the destiny of our Bonerian people be determined by a other people and not the Bonerian people.
In similar situation a case as ours in New Caledonia that France has repopulated, and filled the islands with their own European French. To prevent that the destiny destiny will unjustly decide by the European French peoples, their parliament has passed the law and condition that residency of at least twenty years is required to have the right to vote in their self-determination referendum. And this decision has been supported by the European Court and is recognized and protected by the United Nations.
Same case in Holland, ourselves as Antillean, Bonerians, with same nationality and Dutch passport, is required to have at least ten years residency to vote for their parliament.
For these reasons we are begging you to consider this and if Holland intimidates you as the previous case and force you to surrender our self-determination right and right to determine our own destiny, that is of a higher level then that of a parliament, for less then these benchmarks, do not accept this, because this is unjust and treacherous.
Holland has to respect your decision, and international law and their laws that they agreed to in the United Nations. And we encourage you, that the Bonerian people have chosen you to defend them, to stay strong for this because you have the support of our international law, and of your peoples behind you.
Be responsible and do no leave to the peoples themselves to resort to their last recourse and right to rebel and revolution to defend and secure their freedom and rights in their own way.
___________________
(original Papiamento)
Disertashon James Finies na konseho insular den reunión pa disidi pa un referéndum di autodeterminashon
James Finies, Fundashon Nos Ke Boneiru Bek
1 Oktober 2014
Nos ta huntu aki atrobe ku e mes un meta pa sali na vanguardia i defensa di e pueblo boneriano kompletu. E topiko di referéndum i autodeterminashon ku ta nifika determina Boneiru su mes destino, ta 100% responsabilidat di e pueblo Boneriano i no di ningún otro pueblo, instansia, gobiernu, o grupo politiko. Ta e pueblo Boneriano su derecho i boso responsabilidat i deber ta pa regla esaki via e parlamentu aki pa asina e gobiernu por ehekuta boso desishon i mandato konforme leynan internashonal establese di autodeterminashon i laga organisa esaki tambe konforme e leynan aki.
Nos tur ta na altura ku den tur e tres referendumnan, 1993, 2004 i 2010 e pueblo su representashon, pues parlamentu i gobiernu a mal usa su poder ku pueblo a dune i no a kumpli honestamente di akuerdo ku e deseo di e pueblo i ku e akuerdonan i leynan di autodeterminashon art.1541 i e eskohonan mara na esaki, i ta pesey te ku awe nos tur huntu ta den e situashon kaotiko i di divishon komo pueblo Boneriano. Desaroyo i bienestar i felisidat di e pueblo Boneriano den su totalidat loke ta boso tur su meta final komo poltikonan i deber komo representante di pueblo. Esaki ta solamente posibel na e nivel di autodeterminashon, komo isla, país o nashon Boneriano, ta si boso laga boso orguyo personal i posishon di politika partidista lokal, i para huntu i forma un bloke ku e pueblo Boneriano, komo un pueblo Boneriano i huntu kamina i sigui proseso korekto i natural i humano di emansipashon, empodersahon i kreashon di nos nashon Boneriano. No ta eksisti un Boneiru berde, kora, blou, o otro kolo, pero un pueblo Boneriano ku un bandera, un himno i un destino.
Pa logra esaki nos ta roga i suplika boso pa tene kuenta i respeta e pueblo su derechonan ku e la hereda i atkeri, ku e isla di Boneiru ta pertenese solamente na e pueblo Boneriano i no na niun otro pueblo i mester wordu debolbe bek na e pueblo pa e por pase dor nan su siguiente generashonan benidero. Boneiru ta di nos yunan i nan generashonan i nos ku ta aki awor i awe ta nos obligashon i responsabilidat ta pa defende i sigura esaki, nada otro.
Awe ta un dia krusial. Boso ta e ultimo parlamentu skohe pa e pueblo Boneriano den e kuadro di leynan internashonal di rasonabilidat i buena fe ku ta protehe pueblonan chiki kolonisa manera nos, kontra di influensia i poder ekonomiko i numeriko di e país kolonisado Hulanda. E siguiente parlamento después di boso, despues di 18 maart 2014 esaki lo no ta e kaso mas pasobra e pueblo Hulandes ku ta goberna i domina nos i traha leynan for di 10-10-10 a soru pa kita e protekshon aki i ta repopulando nos isla ku nan mes hendenan Hulandes Oropeonan i ta birando mas ku nos mes i nan dor di e status ilegal aki a obtene derecho pa vota, tambe ilegal, i nan lo vota i juda forma un parlemento nobo no vota dor di e pueblo Boneriano pero dor di nan pueblo Hulandes Oropeo tambe.
Despues di e elekshon benidero, e derecho di autodeterminashon di e pueblo Boneriano lo no ta bao di direkshon di e pueblo Boneriano su eskoho i su parlamento so mas pero lo ta na merced di e parlamento nobo ku e Hulandes Oropeonan manera deskribi ariba tambe ku nan a vota i skohe pe. E divishon ku a krea na 10-10-10 lo bira mas grandi so si nos sigui persisti pa bai waak i midi forsa den elekshon. E elekshon aki no ta kontra kontrikante poltikonan o partidonan ku boso a kustumbra ku ne pero ta ta kontra Hulanda i pa boso isla i territorio Boneiru.
Boso ta aki ta medio di demokrasia, pueblo a vota pa boso, i meskos e pueblo Boneriano tambe tin mesun derecho ku boso pa medio di demokrasia hustu, voto, i skohe i determina su mes destino. Pues mester respeta e pueblo su derechonan demokratiko i tene kuenta ku no ta aseptabel pa laga destino di nos pueblo wordu determina pa otro pueblo ku no ta esun Boneriano.
Si den mesun situashon i kaso igual ku nos na Nueva Caledonia ku Fransia a repopula i jena e isla ku Franses oropeonan i pa evita ku nan destino lo wordu disidi inhustamente dor e pueblo Franses oropeo, nan parlamentu a pasa e ley i kondishon ku mester ta residensia por lo menos 20 anja pa tin e derecho pa por vota den nan referéndum di autodeterminashon. I e desishon aki a hanja respaldo legal di Korte Oropeo i ta wordu rekonose i salbargadia pa Nashonan Uni.
Meskos ku na Hulanda mes nos mes komo Antiano, Boneriano, ku mesun nashonalidat i pasport Hulandes, mester tin por lo menos 10 anja residensia pa por vota den nan elekshon pa nan parlamento.
Ta pesey nos ta roga boso pa tene kuenta ku esaki i si Hulanda a intimida boso e ultimo biaha i obliga boso pa entrega nos derecho di autodeterminashon i disidi nos mes destino, ku ta un eskoho o votashon nan nivel mas haltu ku esun di parlamentu, pa menos ku e benchmarknan aki, no asepta esaki, pasobra esaki no ta hustu i ta di mala fe .Después di a pasa den dos proseso fraudulento di referéndum sigui, nos komo pueblo Boneriano lo no asepta esaki, bao di ningún forma. Hulanda mester respeta boso desishon i ley internashonal i nan mes leynan ku nan a bai di akuerdo ku ne den Nashonan Uni. I nos ta enkurasha boso, ku e pueblo Boneriano a skohe boso pa defende, pa para fuerte pa esaki pasobra boso tin respaldo di ley internashonal i tambe di boso pueblo boso tras.
Sea responsabel i no laga pa e pueblo mes, mester resorta na su ultimo rekurso i derecho di rebeldía o revolushon pa defende i sigura su libertat i derechonan na su mes forma.


text:
The Hilton Aruba Resort Casino a organisa un evento di reconocemento den honor di un di su miembronan estimado di e team, Rugia A. Siliee, celebrando su di 35 aniversario na e resort.
Na Hilton, según un nota personal skirbi por medio di Chris Nassetta, Presidente & Chief Executive Officer, ‘nos ta brinda experiencianan excepcional tur dia y nos no por haci esaki sin abo. Ta un placer pa duna bo un pabien pa e tremendo logro aniversario aki. Danki pa yuda nos yena e mundo cu luz y hospitalidad caluroso, un feliz aniversario pa bo!’
Varios di Rugia su coleganan a atende e evento, caminda el a ricibi un apresio publico, reconocemento y regalonan pa un bon trabao haci durante mas cu tres decada y mey.
General Manager, Vasco Baselli, a pausa pa refleha riba Rugia su cualidadnan di liderazgo, su abilidad pa motiva y inspira otronan, su humildad y determinacion pa semper haci mas di loke e mester: ‘Nos ta hopi agradecido na bo contribucionnan baloroso, y fieldad, pero mas cu tur cos nos ta aprecia bo 35 aña di tremendo dedicacion na Hilton Aruba Caribbean Resort & Casino,’ el a bisa.
Den e imagen nos ta mira General Manager Vasco V. Baselli, y director di recursonan humano Glenn Farro hunto cu varios otro cabes di departamento na e ocasión special, mientras cu Rugia A. Siliee a celebra un tremendo logro den su carera.


text:
Kontakto
Bo tin un pregunta i bo no por haña kontesta riba nos website?
Yama Lokèt di Pèrmit (Vergunningenloket) – Departamentu Bentana di Informashon na:
- 434-1690 (Bentana di Informashon)
- 434-1691 (Intake Lokèt di Pèrmit)
- 434-1692 (Afgifte Lokèt di Pèrmit)
Tene kuenta ku e numbernan ariba menshoná no ta grátis.
Mèrdia Bentana di Informashon ta habrí non-stop.
Orario: Djaluna – Djaweps 8’or di mainta pa 3’or di atardi
Djabièrnè 8’or di mainta pa 12’or di mèrdia
• Petishon pa VOG (Papel di bon kondukta): vog.vl@gobiernu.cw
• Petishon pa LOB: lob.vl@gobiernu.cw
• Petishon pa pèrmit: intake.vergunningenloket@gobiernu.cw
• Pa informá státus di petishon: afgifte.vergunningenloket@gobiernu.cw
• Pidi sita (p.e. kùr vehíkulo, reibeweis, pasaporte, sédula òf Domeinbeheer): sita@gobiernu.cw òf bishitá sita.gobiernu.cw
• Pa tur otro sita relashoná ku servisionan na Kranshi: info.bsbv@gobiernu.cw
Lokèt di Pèrmit ta enkurashá tur persona pa mas tantu ku ta posibel evitá akudí na ofisina i hasi uso di e-mail.
Den kaso ku tòg ta nesesario, por pasa personal na edifisio di Eurobuilding na Saliña 127 Unit 3-8 (Skùin dilanti edifisio di Wimco)
Bo tin un pregunta?
Via e formulario aki bo por hasi pregunta na Gobièrnu di Kòrsou. Dentro di 2 dia di trabou bo ta risibí reakshon riba bo mensahe. No ta posibel pa manda anekso (bijlagen) huntu ku bo pregunta.
Lokèt digital lo trata bo pregunta i lo usa bo informashon personal solamente pa reakshoná riba bo mensahe. Lo no warda e informashon aki mas largu ku ta nesesario. Pa mas informashon wak nos deklarashon di privasidat: privacyverklaring.


text:
Animo grandi atrobe pa partisipá na Ride, Swim & Walk for the Roses
WILLEMSTAD – E kambio di fecha di fin di yanüari pa fin di febrüari a krea sierto asuntu inkómodo pa e organisadónan, pero e ánimo di e partisipantenan i e grupo di voluntario na e di 12 Ride, Swim & Walk for the Roses riba djadumingu 28 di febrüari sigur no a sufri bou di dje. Ayera atrobe sigur mas ku 10.000 partisipante a kore, kana, kore baiskel i landa bou di guia debido pa e bon kousa: kolektá fondo pa e trabou balioso ku Fondo Prinsesa Wilhelmina (PWF) ta hasi i pa pashènt di kanser i nan miembronan di famia.
Direktiva di fundashon Ride for the Roses bou di presidensia di Robbin Martina, spònser prinsipal Orco Bank, patrosinadónan platinum Fundashon Bon Intenshon, Curaçao Port Services, Guardian Group, Gillette, Kooyman i Curoil i tur e otro spònsernan, i e ehérsito di kolaborador i voluntario por wak bèk satisfecho riba e di-12 edishon di e evento aki. A base di un kalkulashon preliminar a rekoudá atrobe ku e evento aki alrededor di mei mion florin. Ta te ora a konta tur e ingresonan real i despues ku a kita e gastunan di organisashon por determiná eksaktamente e suma final eksakto. Den su maneho transparente na su debido tempu e fundashon lo sali pa dilanti ku esei.
Landadónan kompetitivo
Mainta 7 or na Awasá minister Etienne van der Horst a duna e inisio na e Walk for the Roses, sea via brùg Emma òf via brùg Juliana, pa Wet & Wild na Boulevard. El a elogiá e bon trabou di PWF pa kua tur loke ta rekoudá ta bai. E momento ei e tabata kompañá pa presidente di RFTRC Robbin Martina, presidente di PWF Alba Martijn i Gerente General Canword di spònser prinsipal Orco Bank.
Djis despues ku e promé koredornan a drenta pa banda di 8 or e promé koredónan di baiskel a sali, i e promé di nan a drenta bèk promé ku e último kanadónan a drenta. Esei a krea un aglomerashon interesante na entrada di Boulevard. Tantu e kanadónan komo e koredónan di baiskel a haña na yegada un resepshon grandioso i un rosa pa tur partisipante.
Despues di un retraso di alrededor un kuartu di ora pa duna tur hende un chèns algu despues di mediodia promé e landadónan kompetitivo di e diferente klupnan lokal a sali siguí 5 minüt despues esnan rekreativo for di Jan Thiel pa e trayekto di 3 km te Seaquarium. Den e landadónan kompetitivo maskulino e tres proménan ku a drenta tabata Raim Michèl (1, 37:15:02), Isacar Paula (2, 37:32:46) i Kaelan Betrian (3, 37:40:31) i di e damanan tabata Tiareth Cijntje (1, 39:35:30), Fleur Bos (2, 42:56:91) i Esmee York (3, 43:18:50). Seguidamente un pa un e otro landadónan kompetitivo i rekreativo a subi playa dui Seaquarium apoyá pa e públiko presente. Kuartu pasá di 2 or tur hende tabata aden. E gruponan di Spinergy tambe a kontribuí na e resultado final. DJ Maarten Schakel a animá e públiko tantu na entrada di e Walk komo na playa. Aya manera kustumber DJ Boogieman, Rene Hurtado i Rhydd’m Band a pèrkurá pa e kompañamentu musikal, miéntras ku e banda di hóben Unlocked tambe a kontribuí na e bon ambiente,
Metanan alkansá
Presidente Robbin Martina di fundashon Ride for the Roses huntu ku su miembronan di direktiva Benno van Leeuwen, Jim van Luipen, Curd Evertsz, Geert Bijlstra, Raoul Hooftman, Helena Seferina, José Alves i Arthur Rosaria por wak bèk riba un evento eksitoso. Aki aya por mehorá algu i esei sigur lo tene kuenta kuné pa otro aña, pero na final di dia nan por konstatá ku orguyo ku a logra igualá e resultadonan di aña pasá, esta un kantidat di partisipante ku a surpasá 10.000 i fondonan brutu rekoudá ku atrobe a pasa mei mion florin, tur esaki pa e bon kousa. Pa e resultado final aki e organisadónan ta inmensamente gradesido na tantu su mes kolaboradornan komo e grupo di voluntario, i tambe polis, Wardakosta, Citro, Boulevard, Jan Thiel, Krus Kòrá i tur e patrosinadornan.


text:
"Minister di Hustisia señor Quincy Girigorie tabata den eksterior pa un biahe di trabou"...
Djabierne dia 20 di Oktober Gobiernu di Korsou a firma un akuerdo ku e kompania di finansiamentu Qredits...
Dia 23 di November proksimo Sunrise Airways lo inisia buelonan pa Korsou....
Studiantenan di Universidat di Korsou a risibi nan sertifikado di BIM...
Ministerio di Enseñansa, Siensia, Kultura i Deporte huntu ku Fundashon Material pa Skol (FMS), Biblioteka Nashonal Kòrsou (...
Ministerio di SOAW lo drenta den tur bario na Kòrsou pa ta mas visibel den barionan....


text:
Argon
Argon ta un elemento kímiko ku ta representa dor di e symbulo Ar. Argon tin e number atomiko 18 anto ta e di dres elemento den e grupo 18 di e mesa periodiko (gasnan nobel). Argon ta e di tres gas mas kumon den e atmosfera di mundu, na 0.93% hasiendo e mas kumon ki dioksido di karbon Kasi tur di e argon aki ta argon-40 un estado radiogeniko for di e dekadashon di potassium-40 den e mundu su korst. Den e universio argon-36 ta e isotopo mas komun, pasobra e ta e isotopo preferi pa nukleosystisis stellar den supernovanan.


text:
Notificacion di AO na SVb durante dianan di fiesta
Banco di Seguro Social Aruba SVb ta anuncia cu e orario pa notifica AO (meld ziek) ta limita riba e siguiente dianan:
Dialuna 24 december 2012
Diamars 25 december 2012
Diaranson 26 december 2012
Dialuna 31 december 2012
Diamars 1 januari 2013
Diaranson 2 januari 2013
Riba e dianan aki tur notificacion di AO lo wordo tuma entre 7:00 di mainta y 11:00 di mainta na 527-2782. Diahuebs 27 di december e orario normal pa notifica AO ta drenta na vigor atrobe te cu dia 31 di december. Despues e orario normal lo drenta na vigor atrobe riba 3 di januari 2013.


text:
Exposicion di arte na biblioteca “MI ARTE MI PASION II”
Den sala di exposicion di diamars 11 di November pa diabierna 21 di November tin un exposicion special, habri pa un y tur. Esaki ta e di dos exposicion solo di artista local sra. Imelda de Cuba- Henriquez. E prome tabata na Maart 2007. Sra. Imelda de Cuba ta pintor y ilustrador. Den pasado sra. Imelda tabata produci e revista pa mucha, Matinette y tambe e revista Chabalito. “E prome tabata tin 50 obra di oleo y pastelkrijt. E biaha aki mi tin 35 obra, tur Oleo riba canvas y plywood fura cu canvas. Mayoria ta bistanan y/o casnan na Aruba. Entro otro mi tin e biaha aki casnan di cunucu, residencianan den nan tempo di gloria, edificionan cu no ta existi mas, potretnan y diferente otro tema. E obranan ta varia den tamaño, di chikito di 8 x 12 inch te obra grandi di 24 x 54 inch. Mi ta gusta pinta edificionan cu a bay perdi y cu mi ta corda nan detayenan ainda di tempo mi tabata mucha y cu yudansa tambe di portretnan obteni di famianan. Esaki mi ta haci pasobra ta parti di nos historia y ta bon pa e generacionnan di awor y esnan cu lo bin ainda. E biaha aki atrobe tin algun obra cu ta ilustra nos pasado”. “Mi hobby semper tabata pintamento. Pero como mucha, adolecente y adulto hoben, mi tabata tin otro interes den bida y masha poco tempo. Tog mi a produci algun cuadra. Awor como adulto mayor mi tin mucho mas tempo pa dedica na mi arte cu ta mi pasion. Cualkier obheto, sea hende, mata of flor, bestia, paisahe, edificio por inspira mi. Hopi biaha mi ta haci un combinacion di esakinan pa crea un escena tipico. Mi ta gusta obhetonan cu hopi detaye. Mi ta un pintor realistico y masha detayista. For di aña 2003 mi a tuma pintamento na serio. E expocision ta habri di 11 di November te cu dia 21 di November 2014 y por bishita esaki durante orario di biblioteca na Playa. Tuma nota cu dialuna, diaranson y diabierna biblioteca ta habri te anochi 8 or. Un y tur ta bonbini.


text:
KRALENDIJK – Sektor di turismo na Boneiru tin hopi bentaha si barkunan krusero drenta haf di Playa den temporada di berano. Djarason 30 di yüli e barku krusero Dawn Princess a bishitá Boneiru pa di promé bia. Un otro primisia ta ku pa promé bia ku un barku krusero ta di bishita den temporada di berano. Sektor di turismo a probechá di e bishita di e barku krusero grandi i a hasi bon ganashi.
E barku kursero Dawn Princess ta hasi un gira mundial ku su kasi mil ochoshen pasaheronan i reim ochoshen miembro di tripulashon. Despues di a bishitá Castries, kapital di St. Lucia, e barku a kohe rumbo pa Kralendijk. Despues di e bishita di un dia, Dawn Princess lo sigui rumbo pa Panama i despues Oustralia. Ta trata di un gira mundial di 105 dia.
Ganashi
Taksista Reinaldo Anthony ta aploudí bishita di mas barku krusero durante berano. E a hasi bon ganashi durante e dia di awe. “Nos ekonomia ta floresé. E ta bon pa negoshantenan tambe. Mi deseo mta pa nos haña mas barku krusero den temporada ketu.”
Tambe ofisina di turismo di Boneiru (TCB) ta mira e bentaha di bishita du un barku den temporada ketu durante aña, segun trahado di TCB Helen Thode. El a sinta den e stènt di TCB pa duna informashon. “E pasaheronan a baha e barku i a bin puntra kiko nos isla ta ofresé. Dawn Princess den e temporada aki ta bon pa hende lokal ku ta bende. Barkunan asinaki ta sigui krese ekonomia di Boneiru. E intenshon ta pa sigui buska mas barku bin Boneiru den berano. Nos ta spera ku TCB huntu ku gobièrnu por logra esaki.”
Outor: Belkis Osepa


text:
02-2020 – Programa cu accento riba negoshinan cu kier crece: KvK ta invita un y tur na e prome evento pa 2020: Business Plaza – Step Forward!
Oranjestad – Camara di Comercio y Industria (KvK) ta organisa diasabra 18 di januari 2020 un biaha mas e evento Business Plaza – Step Forward! E evento aki ta cuminsa 9or di mainta te cu 2or di atardi y ta tuma luga na oficina di KvK. E meta di Business Plaza – Step Forward! ta pa brinda informacion y guia na e empresario cu ta desea di expande su liña di producto of servicionan y cu talbes kier restructura su negoshi of tin intencion pa expande cu mercado internacional. Topiconan interesante cu lo wordo presenta ta relata na expansion di un empresa, strategia social pa bo negoshi, experiencia di un empresario y haya sa di e ultimo desaroyo di KvK cu ta importante pa e comerciante. Lo bay tin presente conseheronan di KvK y tambe representante di departamento di asunto economico pa duna consulta y brinda informacion encuanto e permisonan rekeri.
E agenda pa e dia lo ta como siguiente:
9:00 AM – 9.10 AM : Discurso di Vice-Presidente di Directiva di KvK sr. Omar Tromp
9:10 AM – 9:40 AM : Presentacion di SVb encuanto MiSVb 2.0
9:40 AM – 10:00 AM : Sra. Charisse Hoen-Daly di Universidad di Aruba lo duna informacion riba Programanan Educacional pa Empresarionan
10:00 AM – 10:30 AM : “Expansion story of an entrepreneur” door di sra. Alexlindy (Lindy) Croes di Lindy Boutique
10:30 AM – 11:00 AM : “Want to export?” presenta door di sra. Sharon Meijer di Exprodesk
Lo tin un pauze di 11:00 AM te cu 11:30 AM cu oportunidad di networking acompaña cu snacks y bebida.
11:30 AM – 12:00 PM : Presentacion di sr. Anko Koopmans di DTI: “Permits for businesses & work conditions regulations (ARBO-WET)”
12:00 PM – 12:30 PM : Presentacion di Departamento di Aduana: “Import and Export Procedures”
12:30 PM – 2:00 PM : Presentacion di sra. Luenne Pieters y sra. Angeline Giel di Departamento di Impuesto encuanto “Tax forms”
Tur e presentacionan lo tuma luga den e Auditorio di KvK.
Tambe tin e oportunidad pa haya diferente informacion via un consulta personal:
10:00 AM – 1:30 PM : Consulta priva pa negoshi cu conseheronan di KvK
10:00 AM – 1:00 PM : Consulta cu representante di Qredits pa informacion encuanto financiamento
11:00 AM – 1:00 PM : Consulta pa permiso di negoshi cu conseheronan di DEZHI
11:00 AM – 1:00 PM : Consulta encuanto exportacion cu conseheronan di Exprodesk
11:00 AM – 1:00 PM : Consulta encuanto programa educacional pa empresario di Universidad di Aruba
No perde e oportunidad aki cu ta ofrece hopi informacion importante pa tur empresario cu tin su negoshi y tin intencion serio den sigui crece. E evento ta brinda oportunidad na e empresario pa reenforsa su lasonan comercial sin importa den ki sector. Durante e evento lo tin snacks y bebida gratis pa refresca.
Business Plaza – Step Forward! ta completamente gratis pero ta importante si pa registra di adelanta pa sigura bo luga durante e presentacionnan. Por haci esaki via e link https://arubachamber.com/pages/event/business-plaza-step-forward/ y asina reserva bo asiento. Pa cualkier pregunta y/of mas informacion, por tuma contacto cu KvK via e-mail na businessinfo@arubachamber.com of via telefoon 582-1566 ext. 27/35/42/30.
Aruba, 14 di januari 2020
Camara di Comercio y Industria (KvK)
Scroll To Top


text:
ORANJESTAD – Tin hopi keho riba algun banco local, cu a perde tur sorto di cordialidad pa nan clientenan.
E keho ta basa su mes riba un nivel haltisimo di seguridad, cual a bira awor un mal servicio, pesimo y desastroso.
Un cliente a informa nos, cu el’a tuma contacto cu su banco, pero prome cu e wordo atendi, banco ta hasiele como 10 pregunta.
Preguntanan cu ningun hende ta corda!
Pues e “sabionan” di seguridad awor a cuminza cu un maltrato feros y cu awor no tin di hasi mas cu seguridad, pero mal servicio.
E mal servicio aki ta hasi cu hende no por lanta nan propio placa for di banco y dor di maltrato, e cliente ta keda perhudica.
Pues, poco poco lo mester cuminza busca cual te banconan cu realmente ta amigo. Pasobra cu amigo cu ta fregabo, ta mihor bo ta cu bo enemigo.
ORANJESTAD – Tin hopi keho riba algun banco local, cu a perde tur sorto di cordialidad pa nan clientenan.


text:
Sosten Financiero pa Empresa Chikito y Mediano
Recien Gobierno di Aruba a anuncia e Sosten Financiero pa Empresa Chikito y Mediano (Sosten Financiero) cu ta e ayudo pa empresanan chikito y mediano. E ayudo aki ta bin den forma di un sosten financiero di Afl. 4000,- pa kwartaal si ta cumpli cu tur rekisito. E suma ta pa yuda cubri e gastonan operacional di compania chikito y mediano.
Pa ricibi e sosten financiero pa empresa chikito y mediano mester cumpli cu e siguiente rekisitonan:
- E compania ta registra na SVb cu un minimo di 1 y maximo di 50 empleado;
- Tur empleado mester ta registra cerca SVb riba 15 maart 2020;
- E compania ta registra na Camara di Comercio riba 15 maart 2020 (cu excepcion pa esnan cu no tin obligacion legal di ta registra);
- E compania ta registra na Departamento di Impuesto riba 15 maart 2020 y tin un persoonsnummer;
- E compania a cumpli cu declaracion di BBO pa luna di april, mei y juni, 2020;
- E compania ta spera perdida di entrada di benta di por lo menos 25% pa e lunanan juli, augustus y september, 2020;
- E compania ta estableci fisicamente na Aruba;
- E compania no ta failliet;
- E compania no tin peticion pa suspencion di pago na Corte di Husticia;
- E ayudo di Afl 4.000,- no ta parti di e benta di e compania.
E prome pago di e Sosten Financiero a tuma luga riba 29 april, 2020 mediante SVb. E pago a bay automaticamente pa tur compania cu a cumpli cu e rekisitonan di e programa di Sosten Financiero. E pago aki tabata pa luna di april, mei y juni, 2020.
E di dos pago di e Sosten Financiero ta pa luna di juli, augustus y september, 2020. Pa e di dos pago tin un cambio grandi. E compania cu ta bin na remarke pa e Sosten Financiero mester aplica pa esaki den su MiSVb. Tur compania cu a haya un notificacion cu por aplica pa Sosten Financiero tin te dia 27 di juli, 2020 pa haci esaki pa e di dos pago di e Sosten Financiero.
Den caso cu e compania tin pregunta pa cu e Sosten Financiero por manda un e-mail pa helpdeskmkb@svbaruba.org.
Den caso cu no ta bin na remarca pa ricibi e Sosten Financiero por manda un obhecion na bezwaarnoodplanregeling@svbaruba.org. Den e obhecion mester pone e nomber y SVb-code di e compania como tambe un motivacion pakico e compania ta di opinion cu e compania ta bin na remarke. Obhecionnan cu no ta completo, no ta wordo trata.


text:
42-2018 – KvK, Gobierno y Universidad a tene presentacion encuanto Business Incubation
42-2018 – KvK, Gobierno y Universidad a tene presentacion encuanto Business Incubation
Oranjestad – Dialuna 19 di november ultimo Camara di Comercio y Industria (KvK) a tene un re cu diferente stakeholders invita di sector priva y sector publico unda a duna un presentacion encuanto Business Incubation. Intencion di e presentacion ta pa splica e importancia di e concepto Aruba como un Business Incubation Island y con Aruba por crea pilarnan economico nobo y beneficia di esaki.
Kico ta Business Incubation?
Un Business Incubation ta yuda negoshinan chikito y start-ups spaar riba gastonan, ta ofrece nan coaching, crea networks y yuda nan pa bira exitoso y pa nan por sigui crece. Participantenan den un Business Incubation ta comparti facilidadnan y asina ta baha gasto manera awa, coriente, printers y otro articulonan of servicio di un oficina. Companianan por haya e guia necesario pa por sigui crece y keda un negoshi sostenibel. Via Business Incubation ta fomenta mas colaboracion y facilidadnan pa yuda un negoshi ta exitoso y stimula su crecemento ora e wordo estableci.
Diferente orador a elabora riba e topico durante e re. Sra. Sonja Velthuizen, director di KvK a elabora un tiki riba e historia tras di e concepto y e diferente rolnan cu e stakeholders tin den su exito. Siguientemente sra. Varelie Croes a tuma palabra y a splica riba e vision di Gobierno di Aruba encuanto Business Incubation y cu ta bay aloca un parti di fondo di Gobierno pa e proyecto importante aki. Asina Gobierno hunto cu sector priva y UA por financia y realisa e concepto di Business Incubation. Sr. Glenn Thodé di UA a conta riba e forma cu UA ta bay contribui y a duna atencion na e importancia di colaboracion y con mester confronta e fenomeno di ‘red tape’. Finalmente, sra. Bianca Peters, como consultor di COSME ( un proyecto di Europeo) a duna un presentacion riba e ultimo resultadonan di e business plan, e presupuesto y puntonan di accion.
Aruba como un Business Incubation Island
Pa Aruba tin oportunidadnan grandi su dilanti por medio di formalisacion di Business Incubation. E ta habri porta pa crea mas pilarnan economico cu lo complementa nos pilar di turismo. Companianan por haya e guia necesario pa por sigui crece y keda un negoshi sostenibel. Via un Business Incubation ta fomenta mas colaboracion y facilidadnan pa yuda un negoshi. Un colaboracion entre sector publico, sector priva y Universidad, basa riba e modelo Triple Helix, ta cubri diferente aspecto pa haci Aruba un pais economicamente fuerte y pa sostene e comunidad empresarial via Business Incubation. KvK tambe ta kere firmemente den e exito di Business Incubation y ta contento di a mira e interes den e publico cu tabata presente y ta conta cu nan lo sigui contagia e entusiasmo pa pone e concepto di Aruba como un Business Incubation Island riba pia. Pa mas informacion por tuma contacto cu KvK via businessinfo@arubachamber.com of yama 582-1566 ext 27/30/35/42.
Aruba, 23 di november 2018
Camara di Comercio y Industria (KvK)


text:
WILLEMSTAD – Kurason kibrá pero konformá ku e pensamentu ku ta bon pa futuro di nan yu, mayornan kompañá i tambe asistí pa famia i amigunan a despedí ayera di bekadonan ku a biaha pa Hulanda. E general e hobennan a duna impreshon di ta bon prepará pa enfrentá e reto nobo.
Promé ku nan sali ku e buelonan retrasá, Dulce Koopman a papia ku algun bekado.
248 studiante a bandona Kòrsou pa e próksimo añanan. Ultimo añanan e kantidat di studiante ku ta bai studia na Hulanda a bira menos. Aña pasá tabatin 263 bekado.
Manera tur ana di nobo, tabatin esenanan emoshonal na aeropuerto Hato.
Pa hopi mayor tabata difisil pa tuma despedida di nan yu (nan) ku ta bai sigui traha riba nan futuro.
E studiantenan mes tabatin hopi optimista pa konfronta e trayekto nobo aki den nan bida.
Outor: Dulce Koopman


text:
Oranjestad – Desiree Croes parlamentario pa partido Avp den staten di aruba den un conversacion interesante a trece padilanti su punto di vista riba e dia internacional di hende muher.Sra Croes a enfatisa cu diasabra dia 8 di maart ta dia unico pa tur hende muher rond mundo. Tambe lo tin un conferencia riba e dia aki cual lo tuma lugar na Mariot Ball Room pa trece inspiracion. Den un expresion Sra.Croes a enfantisa cu hopi biaha hende muher no ta ricibi e trato cu nan merece hopi biaha tin mesun un estudio mes un capacidad,semper e hende muher tin e mes un oportunidadnan y cu su pago igual. Sra.Croes a sigi bisa cu tur caminda tin e critica aki esaki ta algo mundial.
Sra Croes a sigi informa mas… sigi scucha mas via nos Player di Johnny Habibe.Net:


text:
KRALENDIJK – “Momentu ku bo ta purba hasi bo trabou mihó posibel, bo ta haña hende ta trese kos nan straño den publisidat. Mi no a duna òrdu pa limpia tereno den Rincon!”, diputado Pablo James Kroon a bisa.
”Tin un tereno na Rincon ku resientemente nan a hasié limpi, i ta hopi komentario tabata sirkulá rondó di e asuntu menshoná. Mi tabata presentá e tempu aya momentu ku nan a bèl e ámtenar ku tabata enkargá ku entre otro asuntunan di e tereno. Sinembargo mi persona no a duna niun òrdu pa hasi e tereno limpi. E asuntu aki a kue un buèlta largu, kaminda a atendé ku e eks direktor di e tempu aya, i a papia ku mi tokante e investigashon ku tabata tumando lugá, i ami a konta nan loke a sosodé. E asuntu ta kla i tur loke a sosodé a keda atendé. Ta imposibel ku ta desishonnan di gobièrnu, i kos pa FKPD, kaminda ta trese yen kos inkorekto dilanti. Tin algun grupo ku ta deseá pa hasi diferente kos den Rincon. Sigur e bario di Rincon ta rekerí desaroyo. ‘Jong Professional’nan di Rincon, tambe a manda karta pa gobièrnu, nan ta mas o ménos 30, i nan ta deseá pa keda biba den bario di Rincon. Nan ta deseá pa haña un tereno pa nan por traha nan kas, loke ta algu normal i no tin nada di aber ku fabor polítiko. E asuntu aki a tuma hopi tempu i tabatin un grupo tabata traha den Rincon i a yega na e idea pa laga e grupo hasi e tereno limpi. E meta ta pa FKPD haña pida di e tereno pa konstruí riba dje. BC a yega na e desishon pa duna FKPD e tereno, i esaki ta trese henter un bululú innesesariamente.”
Asuntu di lusnan
“Lusnan di Stadion ta den estado fastioso.Tabatin idea pa organisá ‘Concacaf’ na Boneiru. Dos kondishon tabatin; Mester a drecha situashon di e lusnan i drecha e vèlt pa loke ta trata e parti di e yerba artifisial. Nos a tuma un desishon, loke te dia di awe no a keda konkretisá, pa loke ta trata e parti hurídiko. Nos ta riba dje tur dia, kaminda nos a pidi FFB pa bai manehá stadion. A bin idea pa atendé ku lusnan, loke a kana pa medio di FFB. E lusnan a keda manda sin tabatin un desishon di niun parti, i e eks direktor di ‘Bonaire Holding Matschappij’, miéntras e tabatin problema ku gobièrnu, el a tira diferente kos den laira. A laga hasi investigashon i mi mes a duna un splikashon pa papia kon tur kos a kana. Niun momentu mi no a dirigí nada den niun direkshon. Awor ta sperando e resultado final. Tur hende ta di akuerdo ku mester bin lus pa stadion. E forma kon e proseso a bai kisas mester atendé. Gobièrnu di Boneiru ya a tuma desishon pa hasi diferente kambio na lusnan di e diferente tereno. E asuntu di Coronavírùs a wanta e proseso. Nada otro ku no a palabra ta sosodiendo. Tur kos ta kanando bon. Simplemente hende ke trata na krea kos ku no ta bèrdat”, diputado James Kroon a bisa.


text:
Mi tabata wak riba Facebook, un dje sitenan di notisiana’i. Mi a mira ku nan a pone un verhaal tokante un persekushon ku a tuma luga ayera den Buena Vista. Par’i gai den un outo a purba di bai laga polis i na kaminda nan a tira algu for di bentana. Ora polis a bai wak a resulta di ta un arma di kandela.
Mi’n ta kere niun hende a claim e komo di dje, pues tur hende a wòrdu aresta e momentu ei.
Atardi m’a bin kompronde ku ta Mayud tabata un dje gainan ku a wordu aresta. Hopi yamer.
Mi kemen Mayud nèt abo Mayud? Ban serio Mayud!!
Mi ta yama Glenn Thomas pa bosnan Mayud, paso boso no por ta serio Mayud.
Bo no tabata kera kibra boter den kabes di hende lastunan ei? Awor bo ta laga polis bai ku bo arma Mayud?
Pero even serieus, kòrant no a bisa ta di ken e arma ta, pero si nan a menshona ku e rapper G-BRO (My Youth) a wòrdu detene. Yamer ku e gai yongnan aki ta hinka nan mes den e posishonnan aki.


text:
«Los campos en flor alrededor de mi casa, en Padova, Italia». Monseñor Luis Antonio Secco.
Contact:
Phone Number:
Email address:
CHRISTMAS SEASON 2017
LENT SEASON 2017
YEAR 2016
YEAR 2015
YEAR 2014
Bisdom Willemstad
Julianaplein 5 Curaçao, Dutch Caribbean -Tel (599-9) 462-5876
Fax (599-9) 462-7437 • E-mail: bisdomwstad@gmail.com
KOMUNIKADO OFISIAL DI OBISPADO DI WILLEMSTAD
Despues di e Konferensha di Klero na Boneiru, Mons. Luis A. Secco a anunsiá na e saserdotenan ku pa promé i di dos siman di Yanüari 2015, lo tin kambio di e siguiente pastornan di parokia:
Gregorio Redoblado aktualmente na parokia di Janwe lo bai parokia di Sta. Rosa;
Eugenio (Raúl) Mercedes aktualmente na parokia di Montaña lo bai parokia di Steenrijk;
Carlos Donado aktualmente na parokia di Brievengat lo bai parokia di Montaña/ kapèl di Seru Grandi;
Carlos Vivas aktualmente na parokia di Sta. Rosa lo bai parokia di Janwe;
Ronald Kiban aktualmente na parokia di Seru Papaya i Basílika di Santa Anna, lo bai parokia di Brievengat;
Simon Wilson aktualmente na parokia di Groot Kwartier lo bai Katedral di Pietermaai;
Eduardo Silvestre Hiciano aktualmente na parokia di Steenrijk lo bai pa parokia di Sta. Maria/ Seru Papaya;
Josef Pelc di Soto a bai Aruba i na su lugá a keda instalá p. Juan Marcos ku a bini di Santo Domingo.
Ricardo Tejada aktualmente na parokia di Coromoto lo wòrdu remplasá pa un komunidat religioso ku yama “Atletanan di Kristu” di Venezuela: nan lo ta un saserdote i dos seminarista.
Andrés Colmenares di Buena Vista a bai Venezuela pa tuma enkargo di e seminaristanan salesiano na Puerto La Cruz i na su lugá nos a haña P. Felix ku a traha kaba na Buena Vista den e añanan 1984 – 1990.
Ta falta ainda nombramentu di pastor di Groot Kwartier i di Basílika di Santa Anna i parokia di Koral Specht.
Bruder Franklin Clemencia
Kansier di Obispado di Willemstad
Pastor Greg a haña e titulo honorario di “ Monseigneur “ den Iglesia katóliko
Pabien i mas Pabien.
Kambio di e siguiente pastorean di parokia.
Despues di e Konferensha di Klero na Boneiru, Mons. Luis A. Secco a anunsiá na e saserdotenan ku pa promé i di dos siman di Yanüari 2015, lo tin kambio di e siguiente pastornan di parokia:
- Mons. Gregorio Redoblado aktualmente na parokia di Janwe lo bai parokia di Sta. Rosa;
- P. Eugenio (Raúl) Mercedes aktualmente na parokia di Montaña lo bai parokia di Steenrijk;
- P. Carlos Donado aktualmente na parokia di Brievengat lo bai parokia di Montaña/ kapèl di Seru Grandi;
- P. Carlos Vivas aktualmente na parokia di Sta. Rosa lo bai parokia di Janwe;
- P. Ronald Kiban aktualmente na parokia di Seru Papaya i Basílika di Santa Anna, lo bai parokia di Brievengat;
- P. Simon Wilson aktualmente na parokia di Groot Kwartier lo bai Katedral di Pietermaai;
- P. Eduardo Silvestre Hiciano aktualmente na parokia di Steenrijk lo bai pa parokia di Sta. Maria/ Seru Papaya;
- P. Josef Pelc di Soto a bai Aruba i na su lugá a keda instalá p. Juan Marcos ku a bini di Santo Domingo.
- P. Ricardo Tejada aktualmente na parokia di Coromoto lo wòrdu remplasá pa un komunidat religioso ku yama “Atletanan di Kristu” di Venezuela: nan lo ta un saserdote i dos seminarista.
- P. Andrés Colmenares di Buena Vista a bai Venezuela pa tuma enkargo di e seminaristanan salesiano na Puerto La Cruz i na su lugá nos a haña P. Felix ku a traha kaba na Buena Vista den e añanan 1984 – 1990.
Ta falta ainda nombramentu di pastor di Groot Kwartier i di Basílika di Santa Anna i parokia di Koral Specht.


text:
KRALENDIJK – 24 porshento di poblashon aktivo na Bonairu lo no por lesa ni skibi, òf no sufisientemente. Pero no tin sifra kla. Ta p’esei riba inisiativa di Fundashon Lesa i Skibi ta tene un investigashon grandi di analfabetismo. “Nos ke haña mihó bista di e problema.”
Boluntarionan di e fundashon a subi kaya e último simannan. Den negoshi, merkado, na hòspital a aserká hende pa yena e lista di pregunta. “Nos a haña un 600 formulario bèk, Addo Stuur di Fundashon Lesa i Skibi ta konta.
Frankesa
“Mi ta sorprendí pa e frankesa di e hendenan. Tin di nan ta partisipá mésora, otro mester duna un poko kurashi i tin hende ku ta ninga redondamente, hemde ta bisa ku nan no tin tempu òf ku nan no ta sostené e inisiativa.”
Ta un lista di di pregunta basta largu, i si bo no por lesa bon esei ta un problema, Stuur ta rekonosé. Ta p’esei nos ta traha ku boluntario. Nan por yuda nos ku e yenamentu di e formulario. Forma tambe ta envolví aktivamente. Forma ta ofresé trayektonan pa alfabetisashon na Boneiru.
Miedu
Stuur ta yama analfabetismo un ‘problema skondi’, ku hopi kompania ta haña nan konfronta kuné. “E kobadónan di kaya, kamareranan, trahahadónan den limpiesa – hende ku por lesa un tiki so bo ta haña espesialmente den profeshon ku mester di tiki edukashon di skol. Hende ku no por lesa òf skibi hopi bia ta biba ku miedu. Nan tin miedu ku di repente nan mester yena un formulario òf lesa un adres. Esaki ta pone ku nan ta sufri di stress òf ku nan ta traha ménos lihé. Ta un problema sosial pero tambe un problema ekonómiko.”
No ta straña Stuur ku kompanianan i otro instanshanan ta koperá ku e investigashon: “Tur hende ta kontentu ku ta hasi algu i ku ta un fundashon independiente ta hasié. Awe meinta mes un di nos boluntarionan a bai hasi un bishitá den ramo di konstrukshon. Tambe ta un kaminda ku hopi hende ku no por lesa i skibi mashá ta traha.
Skolnan
No solamente doñonan di trabou, sino skolnan na Boneiru tambe ta koperá ku e investigashon, Stuur ta konta. Nos tin enkuesta spesial pa grupo 7 i 8. Esei ta un kuatershen alumno di skol básiko. Scholengemeenschap Bonaire tambe ta partisipá. Nos ta haña tur informashon relevante si ta trata di lesa i skibi na Boneiru.”
E investigashon ta produsí sufisiente material pa yega na un enfoke di e problema. “Ora aworó e resultadonan ta konosí, nos por mira unda ta bai kuminsá, na kua edat, unda e hiatonan ta? Si bo mira ku un mucha den grupo 8 ta lesa bou di un sierto nivel, e chèns ta eksistí ku na final e ta pèrdè su abilidat di lesa.”
Resultadonan
A lanta Fundashon Lesa i Skibi, parti di Rotary, kuminsamentu di aña pa kombatí e falta di abilidat pa lesa i skibi na Boneiru. A tene e enkuestanan den diferente idioma i anónimamente. Ta ferwagt e resultadoinan di e investigashon kuminsamentu di otro aña.
Outor Janita Monna


text:
Historia ta mustra bon cla cu e clase priviligia politico, semper kier mantene e pueblo bobo, ciego y dependiente di...Read more
Minister Paul Croes a manda informa sindicatonan cu awor si e ta bay cambia articulo 1613x y ta bay kita...Read more
Lamentablemente nos por a constata cu Otmar Oduber a laga e homber chikito, e mediano, e taxistanan, e doñonan di...Read more
Pa e parti di e tata cu no a reconoce su yiu por haya e derecho pa haci esaki door...Read more
Tin scolnan cu no a haya atencion durante vakantie cu awor ta un dolor di cabes pa e docente y...Read more
Partido UPP cu hopi atencion a sigui e reunion di Parlamento unda cu a cuminsa trata e cambionan den nos...Read more
Mervin Wyatt-Ras, durante e reunion pa reglamenta hotelnan all-inclusive y otro acomodacionnan cu a ser aproba cu mayoria voto na...Read more
Recientemente Parlamento di Aruba a haya e raportahe financiero di e presupuesto di pais Aruba pa e di dos kwartaal...Read more
Tin hende aki ta gusta aparenta como un salbado (lesa un Dios), un ‘Don sabe lo todo’ of un ‘Mr....Read more
Varios di nos ta crusa e brug na Pos Chikito diariamente. Pero ken sa con sigur e brug aki ta?...Read more
A acerca Parlamentario Mervin Wyatt-Ras pa haya sa dicon te cu awe ainda no a atende e reunion den Parlamento...Read more
Diabierna siman pasa a cuminsa cu tratamento di e proyecto di Ley All Inclusive, pa cual tabatin basta interes. Tanto...Read more
Den Parlamento Latino Americano, parlamentario Glenbert Croes, a splica kico ta e desaroyonan cu ta bin pa loke ta salud,...Read more


text:
Abuso fisico ta un topico cu hopi hende tin diferente punto di bista y opinion di dje. E pregunta cardinal ta ki ora nos ta papia di abuso fisico di un mucha of hoben? Ki ora como mayor of cuidado di mucha nos ta pasa e liña di “pasa un klap” y “bati” un mucha of hoben? Kico ta e actonan cu ta wordo reconoci como abuso fisico di un menor?
Abuso fisico di menor ta ora un persona ta dal of haci daño fisico intencional na un mucha, esaki ta wordo considera como abuso fisico. Ora un persona ta keda sin duna un mucha locual ta su necesidad basico di bida manera: cuminda, un dak pa e biba, scol, structura den su desaroyo, educacion of recreacion tambe ta un forma di abuso di mucha.
Actonan di abuso fisico di mucha:
- Bati un mucha
- Kima un mucha, cu awa cayente, sigaria etc.
- Sofoca of trata di choca un mucha
- Sacudi, tira, dal of morde na su curpa
- Trata di wanta bou di awa
- Duna un mucha veneno cu ta afecta su salud
- Kishiki den forma extremo y sin su permiso
- Kinipi, pas’e un wanta of lag’e cay pa malo
- Tur otro forma cu ta haci daño na su curpa
Retene un mucha di por drumi bon, come bon of haya su medicamento tambe ta conta como abuso di mucha.
Con pa señala abuso fisico di mucha?
Ora un mucha ta wordo abusa fisicamente por reconoce esaki na cierto señalnan. E señalnan por ta varios y ta diferencia pa cada mucha y su situacion specifico. E ta importante pa semper tene cuenta cu tin e posibilidad cu e señalnan aki no semper ta duna indicacion cu tin abuso fisico di mucha andando y cu esakinan por a wordo causa door di otro motibonan. Pa es motibo semper mester keda alerto y no keda keto pa busca ayudo of conseho di nos profesionalnan. Paso cu e accion corecto bo por salba un bida.
Señalnan di abuso fisico:
- E mucha ta expresa y ta papia cu un adulto ta abusa di dje
- Pleki blau na wowo, cara of curpa cu no tin splicacion aceptabel
- Weso di curpa kibra, marcanan di djiente (mordi) of kemadura riba curpa
- Cambio diripiente den comportacion di un mucha
- Comportacion hopi bruto, agresivo of hopi negativo
- Comportacion demasiado keto y tin hopi dificultad pa cera amistad
- E mucha ta protesta, yora y sclama ora cu e mester bay cierto luga por ehempel: su cas, scol, creche, of na un otro luga of cas cu e abuso ta tuma luga
- E mucha ta mustra di tin hopi miedo pa un persona specifico
- E mucha ta hopi alerto y ta ansha mescos cu algo malo ta bay pasa cu ne
- E mucha ta reacciona cu miedo ora bo mishi cu ne
- E mucha ta bisti paña inadecua pa tapa e marcanan ariba su curpa por ehempel; manga largo, carson largo ora ta haci calor
- E mucha ta mustra mal cuida y ta semper cansa
- E mucha ta keda te lat ariba caya y ta parce bandona
- E famia ta hopi isola y no ta permiti e muchanan pa tin contactonan cu otronan
Kico abo por haci pa yuda un mucha?
Silencio ta permiti cu violencia ta sigui sosode. Si bo ta sinti of tin sospecho cu algo no ta corecto of bo ta mira of scucha algo sospechoso, por fabor no keda den silencio y acudi na un instancia pa ayudo.
- Yama Bureau Sostenemi na 588-1010 si bo mester di conseho, tin sospecho y of kier raporta un caso di abuso di mucha;
- Yama Fundacion Respeta Mi na 582-4433 pa informacion, conseho y guia tocante caso di abuso di menor;
- Yama Tienda di Educacion na 161 pa guia tocante lantamento di mucha y hoben;
- Yama seccion Bida y Famia di Departamento di Asunto Social na 528-1150 pa guia psicologico y ortopedagogico pa famia y pareha.
Den un caso di emergencia cu bo ta sinti cu e bida di un mucha ta na peliger yama Polis na 100! Un yamada por scapa un bida cu trauma. Un yamada por salba un bida.
E ta hopi importante pa nos como comunidad ta consciente y bon informa di e señalnan di abuso di mucha pa asina nos por actua debidamente. Bishita nos pagina “Reconoce abuso di mucha” y keda bon informa. Bo iniciativa por salba un bida di un mucha, paso e bienestar y siguridad di nos muchanan ta e responsabilidad di nos tur.


text:
E oradornan di (DIMP) tabata sra. Johrainne Lacle- Giron, sra. Lisandra Lacle y sra. Ruthline Webb y nan a presenta e siguiente topiconan:
- Inkomstenbelasting vs Winstbelasting;
- BBO/BAVP/BAZV;
- Loonbelasting y primanan social;
- Verzamelloonstaat y Verzamelstaat opgaaf derden;
- Reglanan nobo Fiscal y Kleineondernemingsregeling “KOR”.
Despues di e presentacion e oradornan di DIMP a contesta tur e preguntanan cu bin di parti di e participantenan. E contestanan ricibi tabata satisfactorio.
E webinar aki a tuma luga via e plataforma digital di Microsoft Teams y a haya un participacion di en total 60 persona. IDEA ta sumamente contento cu e contenido di e webinar y tambe di e bon comentarionan ricibi di su participantenan na final di e webinar y via email. E webinar aki tabata sigur hopi informativo.
IDEA su eventonan sa ta gratis y ta dedica na SME’s (Small & Medium Enterprises) y tur cu kier cuminsa un negoshi y cu kier educa nan mes riba diferente topico comercial.
Un danki na tur e participantenan y un danki special na e presentadonan di Departamento di Impuesto cu a comparti nan experticio cu tur esnan cu a join e webinarnan.
Sigui Idea riba su Facebook page @Idea-Aruba pa haya mas informacion tocanto nan webinar y otro actividadnan.


text:
“Nos por a tuma nota cu na momento cu IMF a emiti su raport di Aruba y unda nos Minister President sra. Evelyn Wever-Croes y nos Minister di Finansa y Economia sra. Xiomara Maduro a presenta esaki na pueblo di Aruba. Partido AVP den nan desesperacion a manda e mucha manda di nan cu no tin ningun conocemento mes di kico e raport aki ta encera, pa ataca y critica.
Esaki ta unico manera di opera cu e partido AVP tin y cu a haci hopi daño financiero y economico na pais Aruba. Awe nos lo dedica na informa pueblo e contenido di e raport di IMF cu sin duda a demostra cu Gabinete Evelyn Wever-Croes a tuma e decisionan corecto, pero tambe a hiba un maneho financiero sostenibel cu a percura cu awe nos por papia di recuperacion”, segun Edgard Vrolijk di MEP.
Aruba su economia tabata garando forsa prome cu e pandemia
Den e raport di IMF pueblo por lesa cu e Gobierno actual c’un plan fiscal ambicioso tabata riba e bon caminda pa reforma nos sistema fiscal, pero tambe pa diversifica nos economia. Na 2019 e muestra di bon gobernacion di Gabinete Evelyn Wever-Croes ya tabata visibel unda cu a logra e metanan financiero facilmente stipula dor di Hulanda y e trayectoria pa reduci nos debe na un manera duradero ya a mira su prome frutonan.
Pero lamentablemente Covid-19 a trece cune un caida enorme den nos pilar economico cu ta turismo, unda cu nos a conoce un reduccion pa 2020 di 67% di nos turismo internacional. Y esaki sigur a percura cu a bin hopi incertidumbre riba nivel laboral, pero tambe pa empresanan debi n’e falta di entrada cu Aruba tabata custumbra di tin, Edgard Vrolijk a sigui splica.
Gobierno a actua liher pa percura cu nos pais a wanta e sla di Covid-19
IMF ta enfatisa cu e accionan cu Gabinete Evelyn Wever-Croes a implementa a percura cu awe nos por papia di recuperacion y cu a percura p’e pais aki no ser destrui. IMF ta menciona e implementacion di FASE p’esnan cu a perde trabao, subsidio di salario na trahadornan pa yuda mantene nan trabao, ayudo financiero na empresanan chikito y mediano, sosten financiero na AZV y na SVB.
Banda di esaki a menciona e reforma fiscal cu a ser implementa cu incentivonan p’e empresanan chikito, pero tambe reduccion di Loonbelasting cu a yuda den e recuperacion. Y sigur e ayudo fiscal hunto cu maneho monetario di Banco Central a percura pa contene cu companianan lo a bati bancarota na gran cantidad y tambe a percura pa contene e cifra di desempleo na Aruba.
IMF ta keda menciona den nan raport cu Gobierno actual a logra stabilisa finansa di pais Aruba y unda pueblo ta corda a haya esaki na 93% di nos GDP na 2017 bao Gabinete Mike Eman 1 y 2 na debe, pero ya den dos aña di Gabinete Evelyn Wever-Croes a baha esaki na 72% di nos GDP y awor cu Covid a dal nos y pa mal maneho financiero di pasado di AVP di crea debe y no tin buffer, awe nos a yega te 117% di nos GDP na debe.
Proyectonan pa futuro
Pa 2021 ta proyecta un crecemento economico di 5%, cu ta bin danki n’e maneho di test pa Covid, vacunacion compara cu otro islanan y unda cu te pa 2025 nos GDP lo por yega e GDP di prome cu Covid, pues e 72% cu Gabinete Evelyn a logra yega den dos aña di tempo cu tabata un record pa un pais cu tanto debe acumula.
Na 2021 nos GDP (130%) lo conoce un aumento pa motibo cu ainda nos economia no a recupera y nos debe a keda crece pa motibo di Covid cu a percura pa menos entrada. Pero despues di 2021 c’un maneho financiero manera cu a bin ta pasa desde 2017, ta mustra cu nos GDP lo conoce un reduccion basta grandi.
Pa logra esaki ta instrumental pa extende e aporte financiero duna na 2021 pa por recupra. Ta prematuro pa pensa di corta e sosten fiscal pa motibo cu e recuperacion por dura mas cu por ser premira.
Y banda di esaki mester mehora nos sistema pa cobra impuesto y dividi e peso fiscal husto den momentonan di crisis y den esaki ta papia di reforma nos impuesto den diferente fase entrenan ta menciona bin cu un VAT unda cu esaki lo crea beneficio pa sector laboral cu lo sa unda lo aloca nan placa, pero sigur lo percura p’esnan cu no ta contribui manera debe de ser por contribui y sigur den e sistema di tax aki lo por ser usa entre otro pa promove un manera mas saludabel di biba cu lo traduci den menos costo pa seguro medico na Aruba. Y sigur ta di vital importancia pa gobiernonan keda mantene nan gastonan abao y mester percura pa mantene reserve di Banco Central uno fuerte.
Pues resumiendo locual cu IMF a trece dilanti, ta indica hopi cla cu desde 2017 Gabinete Evelyn Wever Croes a hiba un maneho financiero responsabel y sostenibel unda cu di 2017 cu a haya nos GDP na 93% y a logra reduci esaki na 72% den dos aña di tempo y unda na aña 2019 Aruba a conoce un surplus.
A ser demostra cu Aruba tabata riba e bon caminda pa cuminsa reduci su debenan. Y otro aspecto importante cu IMF ta menciona t’e accionnan rapido cu Gabinete Evelyn Wever-Croes a implementa entrenan ayudo di Fase, Loonsubsidie, ayudo financiero na empresanan chikito y mediano y incentivonan fiscal a haci cu awe por papia di recuperacion.
Conclusion
Ta di lamenta cu te dia di awe esnan di partido AVP no kier realisa e desaster financiero cu nan a causa Aruba y mas pio ainda ta cu nan ta hendenan di mala fe. Nos no por lubida cu memey di crisis na 2020 partido AVP a vota contra presupuesto di Aruba, unda cu danki n’e partidonan di coalicion por a pasa e presupuesto aki cu a percura pa mas di 4000 tata y mama di famia por a haya Fase y mas di 22000 hende por a haya Loonsubsidie y tambe nos por a yuda e companianan chikito y mediano den tempo dificil aki. Danki n’e partidonan di coalicion den Parlamento cu awe e pueblo ki por a ser yuda pasobra si ta pa AVP mester a laga e pueblo aki bandona y sin ayudo basta nan si di AVP por keda cobra salario halto sin bin trabao y sigur pa nan por tin chens di bin bek y sigui explota Aruba financieramente un biaha mas.
Presupuesto 2021 ta na caminda y unda un biaha mas den esaki lo mester percura pa sigui yuda e pueblo di Aruba supera e crisis grandi aki y su consecuencianan financiero, economico y salud cu Covid-19 a trece cune. Pues a yega momento pa partido AVP cuminsa madura y stop di hunga cu sentimento, sufrimento y dolor di un pueblo cu ta pasando den e pio momentonanan den historia di Aruba.
Nos ta spera cu pa presupuesto 2021 partido AVP lo sa di sostene e maneho cu Gabinete Evelyn Wever-Croes a bin ta hiba cu a percura pa Aruba por a wanta e sla duro cu Covid a bin cune y sigur pa nos por recupera di esaki mas liher posibel, Edgard Vrolijk a conclui.


text:
Dentro di tres dia lo tin aparace den Corte di Prome Instancia, tres hoben, kendenan ta wordo acusa di a asesina e hoben di 21 aña, Lisandro Ignacio dia 15 di januari ultimo den su auto dilanti di su cas na Pos Chikito.
Ta trata aki di e sospechosonan Wuill Vrolijk, Joshua Wouters y Yael Frans, kendenan a keda deteni algun siman despues di a comete e crimen aki, pero diabierna benidero e caso lo wordo trata den su totalidad, pero den como pro forma, loke ta nifica cu Hues lo dicta otro fecha pa tratamento total di e caso, cu probablemente lo tuma lugar na september.
PEDOFIEL
Diabierna tambe e conocido figura Jason Margarita, acusa di actonan di inmoralidad cu menornan di edad, tambe tin cu aparace dilanti mesa verde, pero den su caso tambe esaki lo ta pro forma, caminda tambe lo stipula un fecha nobo te cu luna di september posiblemente p’e ora trata e caso den su totalidad.
Ta trata di dos hopi serio caminda esun di Margarita a wordo hopi comenta caminda e tabata maneha un gym y lo a comete cierto acto cu hobennan menor di edad.


text:
Instituto Pedagogico Arubano (IPA) ta invita henter e comunidad di Aruba pa asisti dialuna awo, dia 21 di mei 2018, na e presentacion di e proyectonan di finalisacion di estudio di e studiantenan di aña cuater. Den cuadro di finalisacion di e estudio pa maestro e studiantenan di ultimo fase mester haci un investigacion tocante un tema cu tin di haber cu innovacion y desaroyo den enseñansa. Banda di e investigacion e studiante mester a desaroya material educativo relaciona cu e tema cu el a profundisa su mes den dje. E investigacion y material desaroya ta pa nan tesina di finalisacion di estudio. Di e investigacion y material aki e studiante lo duna un presentacion cu ta forma parti di examen final. Den e presentacion e studiantenan ta presenta nan proyecto final na e docentenan di IPA, na famia y tambe na publico en general. Pa medio di e comunicado aki IPA ta invita tur interesado pa bin wak e presentacionnan unda nos studiantenan lo elabora riba e investigacion cu nan a realisa den practica. E presentacionnan lo tuma luga na IPA (Isaac Wagemakerstraat 11, San Nicolas) y ta di 5or di atardi pa 7.30 di anochi.
E temanan di investigacion cu e studiantenan lo presenta ta:
Orario 17:15 -17:45
- Karin Berkemeyer: Burgerschapeducatie stimuleren in het Arubaans basisonderwijs.
- Christine Weyman: Fijne motoriek in het kleuteronderwijs
- Yuraima Tromp: Concentratieproblemen in het kleuteronderwijs
- Dianne Croes y Amy Richardson: Muziek helpt mij concentreren
Orario 18:00 – 18:30
- Maria Fingal y Gisette Trimon: Lessugestie
- Jessica Franken: Leerlijnen Godsdienst: Een passende curriculumleerlijn voor het vak godsdienst op Maria School
- Joase-Een v/der Biest: Op welke manier kan het begrijpend lezen vanaf de 2e klas op DPS-MAVO scholen op Aruba gestimuleerd worden ?
- Mark Ecury: The Otter Project
Orario 18:45 -19:15
- Raina Wester y Shedaissy Lake: Zelfstandig werken bevorderen in het middenbouw
- Glennon Eights: Leren door bewegen. Intergratie van bewegingsonderwijs met Nederlands taal
- Ismary Maduro y Ana Velez Cano: De strijd tegen pesten


text:
KRALENDIJK – For di su di shete aña el a yuda su tata na su kunuku i finalmente el a tuma e empresa ofer. Hòrtamentu di kabritu i otro bestia semper tabata un problema, pero último sinku aña e ta mira un oumento di ladronisia di kabritu.
Outor Marit Severijne
Asina tambe Alexander Boezem. “Mi tabatin ochenta kabritu i nan a hòrta tur. Mi mester hinka energia i sèn aden pa ladron por probechá?”, e ta puntra su mes? Na un dado momento e frustrashon a bira di mas i el a stòp di kria kabritu. E no por a konta ku polis tampoko. “Mi tabata sa ken e ladronnan ta ma mi no tabatin prueba, ke men nunka no a hasi nada”, e ta bisa.
Popo Morales di koperashon di agrikultura Kriabon ta bisa ku e oumento aki ta pasobra awor Boneiru tin mas habitante. “Ántes bo tabata sa ta ken e ladronnan ta. Tur hende tabata konosé otro i otro su yunan. Awor no t‘asina mas
Hòrta karni di kabritu
Morales ta haña ku no ta duna kastigu drechi i asina e ladronnan no tin miedu. “Nan ta haña un kastigu kondishonal òf dos luna so di prizòn. Asina bo ta mantené e tipo di ladronisia aki”, e ta haña
Kampesino Maicky Evertsz, ku tin 18 kabritu, tambe ta haña ku mester bini kastigu mas pisá. “Nan ta bin hòrta di dia kla ma polis ta trata na fini fini”. e ta bisa.
Segun Evertsz el a trese e problema dilanti den un kombersashon ku gezaghèber na 2019. “Esei tabata pèrdèmentu di tempu, pasobra nada no a kambia.”
Winklaar tin tiki speransa riba mehorashon, miéntras ku esaki ta un negoshi lukrativo. “Mester bini mas kòntròl i kastigu pisá pa hende ku kumpra karni di kabritu hòrtá. Karni di kabritu legal por rekonosé na e stèmpel di LVV. Esaki ta e servisio di Agrikultura, Krio di Bestia i Peskeria na Boneiru. Ministerio Públiko ta bisa ku nan ta eksihí kastigu segun e direktivanan den lei. Ta duna but di sèn di 300 te 1000 dòler i kastigu di prizòn.
Pregunta ku a hasi na gezaghèber Edison Rijna tokante hòrtamentu di kabritu no a haña kontesta.


text:
Santa Cruz: Diabierna atardi e persona Renald Jose Dirksen a sali for di su cas na Papilon y te diasabra atardi e no a regresa su cas. Su famia ta hopi precupa paso segun nan ta bisa no tin niun motibo pa e keda asina hopi ora pafo di cas y no ta su custumber tampoco.
Renald Jose Dirksen ta naci na aña 1978 y tabata bisti cu un flanel blanco di e partido politico MEP na momento cu ela bandona su cas. Ayera ela bisa su famia cu e ta biniendo cas pero te den e oranan di diasabra atardi e no a yega cas ainda.
E famia a pidi asistencia di polis pa yudanan buska nan ser keri y ta pidi pueblo en general ken por a mir’e of tabata tin contacto cu ne ayeranochi of awe durante di dia pa porfabor avisa autoridad of famia.
Renald ta core un Mitsubishi Lancer cora kima aña 1999 y e bumper ta blanco, riba e auto tabata tin sticker di MEP, e plaachi number di e auto ta A 24608.
Un biaha mas famia ta pidi pa ken cu por sa di e paradero di nan ser keri pa por fabor avisa un familiar of autoridad mas liher cu ta posibel. E famia ta pasando den oranan di angustia paso nan no sa unda Renald a keda.


text:
KRALENDIJK – Konsehal independiente Daisy Coffie di frakshon Coffie, a manda un karta pa gezaghèber Edison Rijna tokante un petishon pa un fiansa di 250 mil dòler pa BOPEC i ta pendiente pa un reakshon rápido.
“Djaluna siman pasá Gezaghèber Edison Rijna, a informá nos den un presidio, ku a drenta un petishon pa un fiansa di 250 mil dòler for di e ‘bewindvoerder’ den e kaso di ‘surséanse van betaling’ ku korte a duna BOPEC.”
Gezaghèber Rijna a keda di duna nos informashon adishonal durante e siman. Entre tantu nos a tuma nota ku korte a deklará BOPEC fayit. Kiko esaki ta enserá den e totalidat aki?
Biniendo bèk riba e petishon pa fiansa di 250 mil dòler. Na tur okashon OLB a mantené e posishon di lo no mete den BOPEC, argumentando ku gobièrnu no por mete den un kompania privá. No mester lubidá ku biaha pasá kaba a duna BOPEC un adelanto di un montante semehante sin ku a buska aprobashon di Konseho Insular i sin ku a pone e adelanto aki riba papel ku e kondishonnan bou di kua a duna e adelanto.
Komo miembro di Konseho Insular mi ta atvertí Kolegio Ehekutivo pa no kometé e mesun eror aki. Ta p’esei mi petishon ta pa Kolegio Ehekutivo manda tur dokumentashon detayá ku ta sostené e petishon di e ‘bewindvoerder/curator’ pa Konseho Insular mas pronto posibel.
Mi ta deseá di mira tur e konsehonan di e departamentunan, spesialmente esun di finansa na Kolegio Ehekutivo.
Interesante ta; pa sa kon ministerionan di Hulanda, en partikular RWS i ILT ta pensa, sinembargo mas importante ta kon gobièrnu hulandes ta pensa riba e situashon. Al fin al kabo, nan ta ko-responsabel pa e debakel ku BOPEC a pasa aden. Ku e karta aki mi ta spera un reakshon rápido di gezaghèber Rijna”, Konsehal Daisy Coffie a bisa.